Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 621/14/5502	Čadca, 12.11.2014
EEČ : 2-37-246-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Čadca
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
pre prečin zanedbania povinnej výživy podľa § 207 odsek 1, odsek 3 písmeno b) Trestného zákona, vedené na Okresnom riaditeľstve PZ, Odbore kriminálnej polície v Čadci pod sp. zn. ČVS:ORP-291/1-VYS-CA-2014 
Skutková veta:
ako otec maloletých detí XXXXX, nar. XXXXX, XXXXX, nar. XXXXX a XXXXX, nar. XXXXX,  ktoré sú vo výchove a starostlivosti u svojej matky XXXXX, trvale bytom XXXXX úmyselne riadne na tieto deti neplatil výživné v dobe od 01. 07. 2012 doposiaľ, pričom k vyživovacej povinnosti bol aj zaviazaný rozsudkom Okresného súdu v XXXXX pod sp. zn. XXXXX zo dňa XXXXX, právoplatným dňa XXXXX a to prispievať na mal. XXXXX mesačne sumou 50 €, na mal. XXXXX mesačne sumou 50 € a na mal. XXXXX mesačne sumou 50 €, vždy do 15. dňa v mesiaci vopred k rukám matky dieťaťa XXXXX a rozsudkom Okresného súdu v Čadci pod sp. zn. XXXXX zo dňa XXXXX právoplatným dňa XXXXX XXXXX to prispievať na mal. XXXXX mesačne sumou 70 €, na mal. XXXXX mesačne sumou 70 € a na mal. XXXXX mesačne sumou 70 €, vždy do 15. dňa v mesiaci vopred k rukám matky dieťaťa XXXXX. Obvinený za uvedené obdobie výživné k rukám matky XXXXX v plnej výške uhradil.
Právna veta:

lebo zanikla trestnosť činu

Odôvodnenie:
	Uznesením vyšetrovateľa Okresného riaditeľstva PZ, Odboru kriminálnej polície v XXXXX pod sp. zn. XXXXX zo dňa XXXXX bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie XXXXX pre prečin zanedbania povinnej výživy podľa § 207 odsek 1, odsek 3 písmeno b) Trestného zákona na tom skutkovom základe ako je uvedené vo výrokovej časti predmetného uznesenia.

	Dňa 4. novembra 2014 predložil vyšetrovateľ Okresného riaditeľstva PZ, Odboru kriminálnej polície v XXXXX spisový materiál pod sp. zn. XXXXX spolu s návrhom na zastavenie trestného stíhania v zmysle ustanovenia § 215 ods. 1 písm. h) Trestného poriadku, pričom preskúmaním spisového materiálu bolo zistené, že postup vyšetrovateľa PZ je dôvodný .

Dňa 10.6.2014 na Okresnom riaditeľstve PZ, Odbore kriminálnej polície v Čadci podala trestné oznámenie XXXXX  na bývalého manžela XXXXX a to pre neplatenie výživného na jeho maloleté deti XXXXX, nar. XXXXX, XXXXX, nar. XXXXX a XXXXX, nar. XXXXX, ktorí jej boli zverení do výchovy a starostlivosti. XXXXX súdu v Čadci pod sp. zn. XXXXX zo dňa XXXXX, právoplatným dňa XXXXX bol XXXXX zaviazaný prispievať na výživu mal. XXXXX mesačne sumou 50 €, na mal. XXXXX mesačne sumou 50 € a na mal. XXXXX mesačne sumou 50 €, vždy do 15. dňa v mesiaci vopred k rukám matky dieťaťa XXXXX a rozsudkom Okresného súdu v Čadci pod sp. zn. XXXXX zo dňa XXXXX právoplatným dňa XXXXX bol zaviazaný prispievať na výživu mal. XXXXX mesačne sumou 70 €, na mal. XXXXX mesačne sumou 70 € a na mal. XXXXX mesačne sumou 70 €, vždy do 15. dňa v mesiaci vopred k rukám matky dieťaťa XXXXX. Túto svoju vyživovaciu povinnosť si neplnil od 01. 07. 2012 a ku dňu podania trestného oznámenia jej bývalý manžel dlhoval na výživnom 912,48,- €.

Svedkyňa - poškodená XXXXX vo svojej výpovedi dňa 20. októbra 2014 k veci uviedla, že jej bývalý manžel uhradil celú dlžnú sumu na výživnom, pričom s platbami od bývalého manžela, kedy zaplatil v mesiaci september 2014 sumu 1000 € a dňa 10.10.2014 sumu 223 €, a platbami, ktoré jej boli zaslané od exekútorky, má uhradené  nielen dlžné výživné v celom rozsahu ale má zaplatené aj riadne výživné za mesiac  november 2014. 

Z uvedeného teda vyplýva, že obvinený XXXXX bol stíhaný za obdobie neplatenia výživného od 01.07.2012 doposiaľ. Za toto obdobie mal na výživnom zaplatiť  5.640 €, ktorú sumu uhradil v celom rozsahu..

Do spisu boli zabezpečené doklady o úhrade výživného.  

Obvinený teda za obdobie, ktoré bolo predmetom stíhania, výživné v plnej výške uhradil, čím využil ustanovenie § 86 písm. a) Trestného zákona o účinnej ľútosti.

Podľa ustanovenia § 215 odsek 1 písm. h) Trestného poriadku prokurátor zastaví trestné stíhanie ak zanikla trestnosť činu.        

Podľa ustanovenia § 86 písm. a) Trestného zákona trestnosť trestného činu zaniká aj vtedy ak ide o trestný čin zanedbania povinnej výživy podľa  § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.

Prečinu zanedbania povinnej výživy podľa § 207 odsek 1, odsek 3 písmeno b) Trestného zákona sa dopustí ten, kto najmenej tri mesiace v období dvoch rokov úmyselne neplnil zákonnú povinnosť vyživovať iného a spáchal čin závažnejším spôsobom konania. 

Vzhľadom k tomu, že obvinený XXXXX výživné, ktoré bolo predmetom stíhania, v plnej výške uhradil, rozhodla som tak, ako je uvedené vo výrokovej časti tohto uznesenia a v zmysle § 215 odsek 1 písm. h) Trestného poriadku zastavila som trestné stíhanie proti obvinenému XXXXX pre prečin zanedbania povinnej výživy podľa § 207 odsek 1, odsek 3 písmeno b) Trestného zákona. 

Poučenie:
	Proti tomuto uzneseniu je prípustná sťažnosť, ktorú môže obvinený a poškodený podať do 3 dní odo dňa jeho oznámenia, cestou tunajšej prokuratúry na Krajskú prokuratúru  Žilina.  Sťažnosť má odkladný účinok.

JUDr. Monika Koteková
prokurátorka